CELEX: 52015PC0556
Language: lv
Date: 2015-11-09 00:00:00
Title: Ieteikums PADOMES LĒMUMS par Horvātijas Republikas pievienošanos 1997. gada 18. decembra Konvencijai, kas izstrādāta, pamatojoties uz Līguma par Eiropas Savienību K3. pantu, par muitas pārvalžu savstarpēju palīdzību un sadarbību

EIROPAS KOMISIJA
            Briselē, 9.11.2015
            COM(2015) 556 final
            Ieteikums
            PADOMES LĒMUMS
            par Horvātijas Republikas pievienošanos 1997. gada 18. decembra Konvencijai, kas izstrādāta, pamatojoties uz Līguma par Eiropas Savienību K3. pantu, par muitas pārvalžu savstarpēju palīdzību un sadarbību
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Horvātijas Republikas Pievienošanās akts
                  1
                ietver vienkāršotu sistēmu attiecībā uz Horvātijas pievienošanos konvencijām un protokoliem, kurus dalībvalstis noslēgušas, pamatojoties uz Līguma par Eiropas Savienību (LES) 34. pantu (bijušais LES K3. pants) vai Eiropas Kopienas dibināšanas līguma (EKL) 293. pantu. Faktiski Pievienošanās akta 3. panta 4. punktā ir vienkārši paredzēts, ka Horvātijas pievienošanās konvencijām un protokoliem izriet no šā akta.
            
            
               2.TIESISKAIS PAMATS, SUBSIDIARITĀTE UN SAMĒRĪGUMS
            
            
               •Tiesiskais pamats
            
            
               Pievienošanās akta 3. panta 4. un 5. punktā ir noteikts, ka Padome pieņem lēmumu par datumu, kurā šīs konvencijas un protokoli stājas spēkā attiecībā uz Horvātiju un par minēto konvenciju un protokolu pielāgojumiem, kuru nepieciešamība izriet no Horvātijas pievienošanās. Padome, apspriedusies ar Eiropas Parlamentu, rīkojas pēc Komisijas ieteikuma.
            
            
               Pievienošanās akta I pielikumā ir ietverts ar tieslietu un iekšlietu jomu saistīto konvenciju un protokolu saraksts. 
            
            
               Šajā sarakstā ir iekļauta arī 1997. gada 18. decembra Konvencija, kas izstrādāta, pamatojoties uz Līguma par Eiropas Savienību K3. pantu, par muitas pārvalžu savstarpēju palīdzību un sadarbību
                  2
               .
            
            
               Lai Horvātija pievienotos minētajai konvencijai, nav nepieciešams pieņemt tās pielāgojumus. 
            
            
               Tādējādi šā Komisijas ieteikuma Padomes lēmumam vienīgais nolūks ir noteikt datumu, kurā 1997. gada 18. decembra konvencija stājas spēkā attiecībā uz Horvātiju. 
            
            
               3.EX POST IZVĒRTĒJUMA, IEINTERESĒTO PERSONU APSPRIEŠANĀS UN IETEKMES NOVĒRTĒJUMA REZULTĀTI
            
            
               •Ietekmes novērtējums
            
            
               Tā kā jau Pievienošanās aktā ir paredzēts, ka Horvātija pievienojas konvencijām un protokoliem, kas minēti akta I pielikumā ietvertajā sarakstā, nav nepieciešams veikt apspriešanos ar ieinteresētajām personām un izstrādāt šīs pievienošanās ietekmes novērtējumu. 
            
            
               4.IETEKME UZ BUDŽETU
            
            
               
                  Nav
               
            
            
               5.CITI ELEMENTI
            
            
               •Konkrētu priekšlikuma noteikumu detalizēts skaidrojums
            
            
               Komisija ir aicināta pieņemt šo ieteikumu Padomes lēmumam un iesniegt to Padomei un Eiropas Parlamentam.
            
         
         
            
               Ieteikums
            
            
               PADOMES LĒMUMS
            
            
               par Horvātijas Republikas pievienošanos 1997. gada 18. decembra Konvencijai, kas izstrādāta, pamatojoties uz Līguma par Eiropas Savienību K3. pantu, par muitas pārvalžu savstarpēju palīdzību un sadarbību
               
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienību,
            
            
               ņemot vērā Līgumu par Horvātijas Republikas pievienošanos,
            
            
               ņemot vērā Horvātijas Republikas Pievienošanās aktu un jo īpaši tā 3. panta 4. un 5. punktu,
            
            
               ņemot vērā Komisijas priekšlikumu
                  3
               ,
            
            
               ņemot vērā Eiropas Parlamenta atzinumu
                  4
               ,
            
            
               tā kā:
            
            
               (1)Konvencija, kas izstrādāta, pamatojoties uz Līguma par Eiropas Savienību K3. pantu, par muitas pārvalžu savstarpēju palīdzību un sadarbību (turpmāk – “Konvencija”), tika parakstīta 1997. gada 18. decembrī Briselē. Tā stāsies spēkā, kad būs apritējušas 90 dienas pēc tās valsts paziņojuma par Konvencijas pieņemšanai nepieciešamo konstitucionālo procedūru pabeigšanu, kura šo formalitāti izpilda pēdējā (un kura jau laikā, kad Padome pieņēma lēmumu par Konvencijas izstrādi, bija Eiropas Savienības dalībvalsts). 
            
            
               (2)Saskaņā ar Konvencijas 32. panta 4. punktu katra dalībvalsts līdz šīs konvencijas spēkā stāšanās dienai, sniedzot Konvencijas 32. panta 2. punktā minēto paziņojumu, vai pēc tam var deklarēt, ka Konvenciju piemēro tās attiecībām ar dalībvalstīm, kuras ir nākušas klajā ar tādu pašu deklarāciju.
            
            
               (3)Pievienošanās akta 3. panta 4. punktā ir noteikts, ka Horvātija pievienojas dalībvalstu savstarpēji noslēgtajām konvencijām un protokoliem, kas minēti Pievienošanās akta 1. pielikumā, tostarp 1997. gada 18. decembra Konvencijai par muitas pārvalžu savstarpēju palīdzību un sadarbību. Attiecībā uz Horvātiju minētās konvencijas un protokoli stājas spēkā Padomes noteiktā datumā.
            
            
               (4)Saskaņā ar Pievienošanās akta 3. panta 5. punktu Padome lemj par Pievienošanās akta 3. panta 4. punktā minēto konvenciju un protokolu pielāgojumiem, kuru nepieciešamība izriet no Horvātijas Republikas pievienošanās. Pievienošanās aktā nav paredzēts, ka 1997. gada 18. decembra Konvencija par muitas pārvalžu savstarpēju palīdzību un sadarbību būtu jāpielāgo, 
            
            
               IR PIEŅĒMUSI ŠO LĒMUMU. 
            
            
               1. pants
            
            
               1997. gada 18. decembra Konvencija, kas izstrādāta, pamatojoties uz Līguma par Eiropas Savienību K3. pantu, par muitas pārvalžu savstarpēju palīdzību un sadarbību, attiecībā uz Horvātiju stājas spēkā dienā, kad stājas spēkā šis lēmums.
            
            
               2. pants
            
            
               Konvencijas teksts horvātu valodā
                  5
                ir autentisks ar tādiem pašiem noteikumiem kā Konvencijas teksti pārējās valodās. 
            
            
               3. pants
            
         
         
            
               Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  OV L 112, 24.4.2012., 21. lpp.
               
               
                  
                     (2)
                  OV C 24, 23.1.1998., 2. lpp. Jaunākie grozījumi izdarīti ar Padomes 2007. gada 6. decembra Lēmumu par Bulgārijas un Rumānijas pievienošanos šai konvencijai (OV L 9, 12.1.2008., 21. lpp.).
               
               
                  
                     (3)
                  OV C [...], [...], [...]. lpp.
               
               
                  
                     (4)
                  Atzinums (... gada...)
               
               
                  
                     (5)
                  Konvencijas tekstu horvātu valodā publicē pēcāk Oficiālā Vēstneša īpašajā izdevumā.